Alina Pasok

Alina Pasok (vene keeles Алина Пязок Alina Pjazok; sündinud 1. juulil 1990, Tšeljabinskis, Venemaal) on Ameerika Ühendriikides töötav vene muusikavideote režissöör ja stsenarist.

Alina Pasoki sõnul on tema isa Vjatšeslav Pjazok pooleldi eestlane ning perekonnanimest Pääsuke olevat Tšeljabinski passilaua vea tõttu saanud Pjazok.

Pärast keskkooli lõpetamist püüdis Pasok astuda Moskvas Riiklikku kinematograafia ülikooli ja Peterburi Riiklikku Kino- ja Televisiooniinstituuti, kuid kummasegi ta sisse ei pääsenud. Kodulinna ta enam ei naasnud ja jäi Peterburi elama, kus õppis dokumentaalfotograafiks.

Lisaks videorežissööri tööle on Pasok tegelenud ka fotoajakirjanduse ja operaatoritööga. Esimene tema tehtud muusikavideo oli 2007. aastal "Завтра не будет" Peterburi post hardcore'i bändile Kambodge.

Little Big
2013. aastal asutasid Alina Pasok ja Ilja Prussikin punkrokk-pop-reiviansambli Little Big. Pasok koostöös Prussikiniga filmisid video "Every Day I'm Drinking". Sellest sai Little Bigi esimene muusikavideo.

2018. aastal filmiti video "Skibidi", mida on YouTube'is vaadatud üle 500 miljoni korra. Videos tegid kaasa teiste seas ka Morgenshtern ja Juri Muzõtšenko.

2020. aastal valiti Little Big osalema Rotterdamis toimuma pidanud Eurovisiooni lauluvõistlusel lauluga "Uno". Eurovisiooni YouTube'i kanalile üles laaditud selle laulu muusikavideo režissöör oli Pasok ja filmimise köögipoolt näidati omaette videos.

Mõni kuu pärast Venemaa sõjalist sissetungi Ukrainasse (juunis 2022) valmis Pasoki ja Prussikini koostöös sõjavastane muusikavideo "Generation Cancellation". Pärast seda lahkus suurem osa ansamblist, sealhulgas Pasok, Prussikin ja Sofja Tajurskaja, Venemaalt ja siirdus Ameerika Ühendriikidesse, kus jätkab muusikaalast tegevust Los Angeleses.

Koostöö Tommy Cashiga 
2015. aastal filmisid Pasok, Prussikin ja Tommy Cash video "Give me your money" ja 2021. aastal valmis Tommy Cashi osalusel video "Turn It Up" (režissöörid Pasok, Prussikin ja Oliver Tree).

2024. aastal olid Pasok koos Tommy Cashiga video "Untz Untz" kaasstsenaristid ja -režissöörid. Selle video filmimise köögipoolest rääkisid Pasok ja Tommy Cash videos "Behind The Scenes".

2025. aasta mais Eurovisiooni lauluvõistlusel esindab Eestit Tommy Cash lauluga "Espresso macchiato". Väidetavalt aitab Alina Pasok Tommy Cashil lavalist etteastet ette valmistada.

The Hatters 
Rokkansambel The Hatters tegi kuni 2022. aastani tihedat koostööd Little Bigiga. Paljud bändi laulude muusikavideod on tehtud Alina Pasoki ja ansambli juhi Juri Muzõtšenko koostööna (sealhulgas "Everyday I'm Drinking", "Forever Young Forever Drunk", "No Rules" ja "Tantsuõhtu").

Muusikavideoid
    2015 "Give Me Your Money" (feat. Tommy Cash)30px|right|link= https://www.youtube.com/watch?v=2uTMTyqQxl4 Alina Pasok, Ilja Prussikin, Tomas Tammemets 2017 "LollyBomb"30px|right|link= https://www.youtube.com/watch?v=FBnAZnfNB6U Ilja Prussikin, Alina Pasok 2017 "Everyday I'm Drinking"30px|right|link= https://www.youtube.com/watch?v=GkSjHnZm274 Juri Muzõtšenko, Alina Pasok 2018 "Forever Young Forever Drunk"30px|right|link= https://www.youtube.com/watch?v=k9StQotPM_Q Alina Pasok, Juri Muzõtšenko, Ilja Prussikin 2018 "No Rules"30px|right|link= https://www.youtube.com/watch?v=hwlYm918Bao Alina Pasok, Juri Muzõtšenko 2018 "Faradenza"30px|right|link= https://www.youtube.com/watch?v=1t_sMynan_k Alina Pasok, Ilja Prussikin 2018 "Skibidi"30px|right|link= https://www.youtube.com/watch?v=mDFBTdToRmw Alina Pasok, Ilja Prussikin 2019 "Танцы" ("Tantsuõhtu")30px|right|link= https://www.youtube.com/watch?v=7h723mkKX7Y Alina Pasok, Juri Muzõtšenko 2019 "I’m OK"30px|right|link=https://www.youtube.com/watch?v=SsFI40bXROs Alina Pasok, Ilja Prussikin 2020 "Uno"30px|right|link=https://www.youtube.com/watch?v=L_dWvTCdDQ4 Alina Pasok 2020 "Hypnodancer"30px|right|link=https://www.youtube.com/watch?v=RhMYBfF7-hE Alina Pasok, Ilja Prussikin, Juri Muzõtšenko 2022 "Generation Cancellation"30px|right|link=https://www.youtube.com/watch?v=7Yy4RP4FMNk Alina Pasok, Ilja Prussikin

Viited

Kategooria:Venemaa lavastajad
Kategooria:Venemaa stsenaristid
Kategooria:Muusikavideote režissöörid
Kategooria:Sündinud 1990